Grethe Fatima Syéd

**Grethe Fatima Syéd** (født 1968) er en norsk litteraturviter, oversetter og forfatter. Grethe Fatima Syéd har oversatt skjønnlitteratur fra engelsk, tatt doktorgrad på Olav Duun, og utgitt bøker om Duun og Torborg Nedreaas. Hennes skjønnlitterære debut var *Eventyr for voksne* (2020). I 2019 ble hun for sitt arbeid tildelt Klassekampens kulturpris *[[Neshornet, Klassekampens kulturpris|Neshornet]]*.

Syéd ble født i Bergen med en norsk mor og far fra India. Hun var gift med forfatter Jon Fosse fra 1993 til 2009 og gikk i den perioden under navnet Grethe Fosse.

Syéd var i mange år tilknyttet Universitetet i Bergen, og har senere arbeidet som frilans skribent og litteraturformidler. Hun arbeider også som førsteamanuensis ved Høgskolen på Vestlandet.

## Virke
Hun er cand. philol. i nordisk litteratur fra Universitetet i Bergen (2001), med hovedoppgaven *«Og så veit vi ikkje kva det er!» Dialogisitet i [[Olav Duun|Olav Duuns]] Samtid*. Hun tok doktorgraden på Olav Duuns tekster ved Universitetet i Bergen i 2012. Doktoravhand­lingen hadde tittelen *Nåde­løs omsorg. Kjærlighet, selvmord, kunst og overskridelse i Olav Duuns fiksjonsverden*.

I perioden 2018-2023 var hun redaktør for Vidarforlagets Duun-utgivelser.

Hun er styreleder i Torborg Nedreaas-selskapet og styremedlem i Olav Duun-ringen og Tekstalliansen. Sammen med Kjersti Sandvik står hun bak den litterære podcasten *Det store i det små*. Hun har skrevet artikler i ''Edda'', ''Norsk Litteraturvitenskapelig Tidsskrift'', ''Norsk litterær årbok'', *[[Vinduet]]*, *[[Bokvennen]]*, ''Replikk'', Agora og *Lyrikkmagasin* om forfattere som Olav Duun, Torborg Nedreaas, Tomas Espedal, Hanne Ørstavik, Agnar Mykle, Dag Solstad, Georges Bataille, Stig Sæterbakken, Gertrude Stein og Ernest Hemingway.

## Bibliografi

* 2015: *[[Olav Duun]]. Kunsten, døden og kjærlighetens dikter*. Vidarforlaget
* 2018: Hans Petter Gundersen og Grethe Fatima Syéd: *Et liv i etableringsfasen. Del I: 1963–2008*. Vidarforlaget
* 2019: *En sommer med [[Torborg Nedreaas|Nedreaas]]*, Solum Bokvennen
* 2020: *Eventyr for voksne* (roman), Solum Bokvennen
* 2021: *Hva snakker vi om når vi snakker om abort?* (debattbok), Solum Bokvennen – sammen med Kjersti Sandvik
* 2023: *Du kan ikke lage en potet. Essays og artikler om litteratur og samfunn* (essaysamling), Solum Bokvennen
* 2024: *Og så vi med våre mangonyrer* (diktsamling), Solum Bokvennen
* 2025: *En sommer med Inger Hagerup,* Solum Bokvennen

### Oversettelser
;Som Grethe Fatima Syéd 
* 2016: Roald Dahl: *Vemmelege vers,* Bokvennen
* 2017: Gertrude Stein: *Kva er engelsk litteratur og andre foredrag*, Bokvennen
* 2024: Jean Rhys: *God morgon, midnatt,* Solum Bokvennen

;
;Som Grethe Fosse
*1994: Henry James: *Daisy Miller*, Bokvennen
*1995: Dikt av Hugh MacDiarmid, Samuel Beckett, Seamus Heaney, Gertrude Stein, William Carlos Williams og John Ashbery i antologien *Poetisk modernisme*, Samlaget
*1995: Gertrude Stein: *Ida*, Samlaget
*1996: Seamus Heaney: *Sansen for plassen og andre essays*, Solum
*1996: John Ashbery: *Ei bølgje og andre dikt*, Solum
*1997: Flann O'Brien: *Den tredje politimannen* (roman), Solum
*1997: Les Murray: *Midtsommars is. Dikt i utval*, Solum
*1998: Dikt av Lisa Jarnot i Vagant (3-4/1998)

*1998: Gertrude Stein: *Dikt og tekstar.* Samlaget
*1999: David Markson: *Lesesperre*, Solum
*1999: Marsden Hartley: *Signaturar av mangfaldige ting,* Solum
## Referanser

## Eksterne lenker
* 
* Fatima Syéd, Grethe; solumbokvennen.no
*Grethe Fatima Syéd; Forfatterkatalogen, Norsk Forfattersentrum